 RAIS wa Zanzibar, Dk Ali Mohamed Shein ameeleza kuwa Zanzibar ina mengi ya kujifunza kutoka Vietnam kutokana na mafanikio makubwa, yaliyopatikana nchini humo chini ya Chama cha Kikomunisti cha Vietnam (CPV).Rais Shein ameyasema hayo leo Ikulu mjini Zanzibar wakati alipokuwa na mazungumzo na Mjumbe na Katibu wa Kamati Kuu ya Uongozi wa Chama cha Kikomunisti cha Vietnam (CPV), Pham Minh Chinh akiwa amefuatana na ujumbe wa viongozi kutoka chama hicho.Katika maelezo yake, Dk Shein amesema nchi hiyo imepata mafanikio makubwa katika nyanja zote zikiwemo za kiuchumi, kijamii na kisiasa na kueleza kuwa Zanzibar itaendelea kujifunza kutoka nchi hiyo.Ameipongeza Vietnam kwa kuendeleza uhusiano na ushirikiano wa muda mrefu uliopo, ambao umeleta mafanikio makubwa sambamba na uhusiano kati ya Chama Cha Mapinduzi (CCM) na CPV.